Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Miguel Bujanda Cirauqui jaunak egindako galderaren erantzuna, Foru Diputazioak emana, nekazaritzako ustiategietan eta nekazari gazteen instalazioetan inbertsioak egiteko 2019ko deialdien ebazpenari buruzkoa. Galdera 2020ko abenduaren 18ko 144. Nafarroako Parlamentuko Aldizkari Ofizialean argitaratu zen.

Iruñean, 2021eko urtarrilaren 13an

Lehendakaria: Unai Hualde Iglesias

ERANTZUNA

Navarra Suma Talde parlamentarioari atxikitako foru parlamentari Miguel Bujanda Cirauqui jaunak idatziz erantzuteko galdera bat egin du (PES-00359). Hona hemen Landa Garapeneko eta Ingurumeneko kontseilariaren erantzuna:

288\_10-20-PES-00359 Navarra Sumaren galdera, idatziz erantzutekoa.

Informazio-eskariaren testua:

Noiz ebatziko dira nekazaritzako ustiategietan eta nekazari gazteen instalazioetan inbertsioak egiteko 2019ko deialdiak?

Erantzuna.

Landa Garapeneko zuzendari nagusiaren urriaren 26ko 31E/2020 Ebazpenaren bidez onetsi ziren nekazari gazteen instalaziorako laguntzak, 2019ko deialdiari dagozkionak.

Bestetik, Landa Garapeneko zuzendari nagusiaren otsailaren 20ko 8E/2020 Ebazpenari dagozkion ustiategietako inbertsioetarako laguntzak daude –ebazpen horren bidez, “Nekazaritzako ustiategietan inbertsioak egiteko laguntzak, Nafarroako Ubidearen jarduketa eremuko ureztapen instalazioetarako ez direnak. 2014-2020 Landa Garapenerako Programa. 04.01. neurria” izeneko deialdia onetsi zen–, bai eta Landa Garapeneko zuzendari nagusiaren otsailaren 19ko 6E/2020 Ebazpenekoak ere; horren bidez deialdi hau onetsi zen: “Ureztatze ekipamenduetarako inbertsioak egiteko laguntzak, Nafarroako Ubidearen jarduketa eremuko nekazaritzako ustiategietarako. 2014-2020 Landa Garapenerako Programa. 04.01. neurria”. Ebaluazio-prozesuak 2021eko martxoaren 15ean amaitzea aurreikusten da, ebazpenak 2021eko martxoan onetsi ahal izateko.

Iruñean, 2021eko urtarrilaren 13an

Landa Garapeneko eta Ingurumeneko kontseilaria: Itziar Gómez López